《游云门山寺》
宋代·李新

宰官得度却无能，直断曹溪一点灯。
脱体化为牛马走，只身归是水云僧。
晚烟破灶迷村落，桴鼓哗空走稻塍。
弄水看山元未足，半规初月上觚棱。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。